Hugarkyrrð og djúpslökun felur í sér 11 opna tíma í hverri viku og getur fólk valið sér tíma eftir hentisemi . Vestræn vísindi og austræn viska mætast í þessum tímum og nýtast þeir sérlega vel fyrir fólk sem vill efla andlega heilsu með því að auka innri ró og minnka einkenni streitu og kvíða . Hægt að kaupa tímabil með því að smella á NÁMSKEIÐ hér á síðunni og velja það sem hentar þér , 4 - 8 - 12 eða 16 vikur . Samþykkt meðferðarúrræði hjá VIRK starfsendurhæfingarsjóði Fyrir þá sem vilja er innifalið í kortinu 2 klst. fræðslufyrirlestur um streitustjórnun sem byggir á fræðslu um streitu , heilann og taugakerfið og hvernig streita og álag hafa áhrif á líkamlega og andlega líðan . ( Fyrirlesturinn verður 1x í mánuði í byrjun hvers tímabils ) Einnig fær fólk upplýsingar um ýmis verkfæri sem nýtast vel í daglegu lífi . Oft er talað um „ jógískan svefn “ en til að geta sofnað á kvöldin þurfum við fyrst að sleppa tökum á hugsunum okkar og það er nákvæmlega það sem Jóga Nidra gerir , nýtir þennan náttúrulega feril til að aftengja hugsanir okkar og hvílast án þess að sofna . Jóga Nidra losar um streitu , bætir svefn , umbreytir neikvæðum hugsanamynstrum og skapar jafnvægi . Getur hjálpað til við að ná tökum á “ burnout ” einkennum , órólegum huga , kvíða , þunglyndi og til að létta á líkamlegum kvillum . Yin jóga er núvitundarmiðað jóga þar sem allar hreyfingar eru gerðar í fullri vitund hægt og yfirvegað og hugleitt er inn í stöður . Súrefni er frumþörfin okkar og okkar helsta orka eða Prana , sjálf lífsorkan . Hver fruma líkamans er háð súrefni og lifir ekki lengur en fimm mínútur án þess . Hjálpar gegn erfiðum tilfinningum og hugsanaflækjum . Jákvæð sálfræði , núvitund , jóga , markþjálfun og ACT ( acceptance and commitment theraphy ) er okkar hugmyndafræði og nálgun í vinnu með einstaklingum og hópum .